Samuel Štefan Osuský

Prof. PhDr. ThDr. **Samuel Štefan Osuský** (* 7. jún 1888, Brezová pod Bradlom† 14. november 1975, Myjava) bol slovenský evanjelický kňaz, biskup, pedagóg, teológ, filozof, historik, sociológ, náboženský publicista.

## Život
Pochádzal z rodiny garbiara Samuela Osuského a jeho manželky Alžbety rodenej Húskovej. Po absolvovaní ľudovej školy v rodisku a meštianky v Modre, študoval na gymnáziu v Trnave, v rokoch 19031906 na Evanjelickom lýceu a v rokoch 19061910 na Teologickej akadémii v Bratislave. V štúdiách ďalej pokračoval na univerzitách v Erlangene, Jene a v Lipsku. V rokoch 19191922 absolvoval štúdium filozofie na Filozofickej fakulte Karlovej univerzity v Prahe a dosiahol tu doktorát filozofie na základe rigoróznej práce *Nástin psychológie náboženstva* (1922). Diaľkovo študoval na Právnickej akadémii v Prešove a toto štúdium ukončil tiež doktorátom roku 1941. Od roku 1919 bol mimoriadny, v rokoch 19201933 riadny profesor filozofie a v rokoch 19331950 zmluvný profesor na Slovenskej ev. bohosloveckej fakulte v Bratislave. Prednášal tu dejiny filozofie, psychológiu náboženstva, pedagogiku a sociológiu. Bol predsedom Učenej spoločnosti Šafárikovej a podpredsedom Filozofickej jednoty v Bratislave. Predsedal Štúrovej evanjelickej spoločnosti založenej roku 1936. Spolu s Jánom Kvačalom založil a spoluredigoval konzervatívny ev. teologický časopis *Veda a viera*, ktorý vychádzal v rokoch 19301933. Ďalej bol podpredsedom Slovenskej ligy na Slovensku a predsedom jej Literárneho odboru. V rokoch 19451948 pôsobil ako predseda Filozofického odboru Matice slovenskej, ktorého členom bol od jeho založenia v roku 1940. Významná bola aj jeho činnosť v evanjelickej cirkvi a. v. na Slovensku, či už ako evanjelického farára (Dačov Lom, Bratislava), alebo ako biskupa západného dištriktu (19331946) a generálneho presbytera západného dištriktu evanjelickej cirkvi (19461951). Po úplnom ovládnutí moci komunistami bol predčasne penzionovaný a už nepublikoval. Na dôchodku žil najprv v rodisku, potom, od roku 1967 v Senici a na Myjave, kde aj zomrel. Pochovaný je v rodisku.

Osuský vyšiel z národne uvedomelého prostredia. Počas štúdií na lýceu podpísal memorandum, v ktorom sa študenti dožadovali prednášok v slovenskom jazyku. V podmienkach prvej ČSR sa zaslúžil o vybudovanie slovenského evanjelického teologického školstva. Vychoval niekoľko generácií ev. kňazskej inteligencie. Reprezentoval slovenskú ev. cirkev na medzinárodných kongresoch vo Fanő a v Oxforde. Za slovenského štátu bol pre svoje československé zmýšľanie na čas väznený. V roku 1944 bol zvolený za mimoriadneho člena Filozofického odboru Matice slovenskej. Po roku 1945 znovu získal spoločenské uznanie aj vo vedeckej obci; v roku 1945 sa stal predsedom tohto odboru a na Valnom zhromaždení Filozofického odboru 20. 10. 1946  bol ako druhý – po N. O. Losskom – zvolený za druhého čestného člena tohto odboru. Ťažiskom jeho tvorby je filozofia, najmä jej dejiny na Slovensku. Druhým ťažiskom je jeho náboženská a teologická tvorba. Najväčšiu zásluhu si získal svojím výskumom v oblasti dejín slovenskej filozofie, najmä jeho dielom *Prvé slovenské dejiny filozofie* (1939, ²1948), v ktorých ako prvý na Slovensku komplexne podal dejiny svetovej a slovenskej filozofie.

V roku 1992 mu bol in memoriam udelený Rad T. G. Masaryka II. triedy.

## Dielo (výber)

### Filozofické a historicko-filozofické práce
**Filozofia Štúrovcov I – III*, 1926, 1928, 1932. 
**Filozofia malohonstkých osvietencov*. In: Revue Bratislava 3, 1929, s. 987 – 999. 
**Nástin vývoja slovenského myslenia filozofického*. In: Zlatá kniha Slovenska 1918 – 1928. Jubilejný zborník. Bratislava, 1929, s. 227 – 234. 
**Úvod do filozofických štúdií našich dávnych predkov*. In: Viera a veda, 1930, č. 1, s. 23 – 30. 
**Všeobecné filozofické a filozoficko-teologické problémy našich mysliteľov v XVII. storočí*. In: Viera a veda, 1930, č. 2, s. 76 – 83. 
**Metafyzické tematá našich mysliteľov v XVII. storočí*. In: Viera a veda, 1930, č. 3, s. 113 – 122. 
**Psychologické a etické úvahy našich v XVII. storočí*. In: Viera a veda, 1930, č. 4, s. 171 – 179. 
**Logické úvahy našich zo XVII. storočia*. In: Viera a veda, 1930, č. 5, s. 213 – 220. 
**Počiatky akademickej filozofie Slovákov do polovice XV. storočia*, 1931, Viera a veda, s. 174 – 178. 
**Štyristoročná pamiatka slovenského humanistu J. B. Sambockého*. In: Viera a veda, 1931, š. 2, s. 77 – 83. 
**Filozofia Karlovskovcov I – III*. In: Viera a veda, 1932, č. 2 – 4, s. 71 – 78, 134 – 138, 172 – 176.  
**Kellner-Hostinský filozof*. In: Sborník MS 13, 1935, s. 163 – 182. 
**Štúrova filozofia*, 2. vyd. Bratislava, 1936. 
**Filozofia boľševizmu, fašizmu a hitlerizmu*. In: Štyri prednášky, povedané na vedeckej konferencii ev. a. kňazstva liptovského, oravského, turčianskeho a zvolenského dňa 22. 11 1937 v Ružomberku. Mikuláš, 1939.
**Služba národu I*. Mikuláš, 1938.
**Zmysel slovenských národných dejín*. In: Služba, 1939, č. 2, s. 38 – 43. 
**Ohlas európskych filozofických a teologických ideí u nás v prvej polovici 19. storočia*. In: Sborník Zpěvníka evanjelického. Mikuláš, 1942, s. 14 – 28. 
**Bráň pravdu*. Mikuláš, 1946. 
**Filozofia Ondreja Plachého*. In: Filozofický sborník, VI – VII, 1946 – 1947, s. 3 – 16.  
**Naše úlohy*. In. Filozofický sborník, VI – VII, 1946, č. 1, s. 53 – 55.

### Práce o slovenskom evanjelictve
**Životný zmysel ev. slovenského mladíka a mladice*. Mikuláš, 1924. 
**Slovenské evanjelictvo a národ*, 1926. 
**Desiate výročie samostatnosti a naše evanjelictvo*. Nové Mesto n/Váhom, 1928. 
**Naši bakalári, magistri a dekani na krakovskej univerzite od roku 1400 do 1525*. In: Viera a veda 2, 1931, s. 226 – 233; 3, 1932, s. 232 – 244. 
**Prívet dp. Biskupa Dr. Samuela Št. Osuského*. In: Pamätnica slávnosti biskupskej inštalácie. Myjava, 1934, s. 10 – 15. 
**Pastiersky list v jubilejnom roku historickom roku 1938*. Prešov, 1938.  

### Náboženské a teologické práce
**Vojna a náboženstvo*, 1916. 
**Dejiny náboženstva*. Mikuláš, 1919 (1922). 
**Tranovského výklad Zjavenia Jánovho*. Martin, 1936. 
**Koniec sveta. Zjavenie Jána*. Mikuláš, 1941. 
**Tajomstvo kríža (Jób)*. Mikuláš, 1943. 
**Bráň pravdu*. Mikuláš, 1946. 
**Kalvária teologickej vysokej školy v Bratislave*. Ružomberok, 1930. 
**Prof. Dr. Jána Kvačala*. In: Kvačalov zborník. Bratislava, 1933, s. 301 – 327. 
**Biblické postavy* (rukopis).  

### Sociologické práce
**Vývin socializmu po stránke sociálnej teórie*. In: Cirkevné listy, 1926, č. 10 – 11, s. 173 – 175; č. 12, s. 199 – 201; č. 13 – 14, s. 224 – 226; č. 15 – 16, s. 265 – 267. 
**Úvod do sociológie 1 – 2*. Praha, 1930. 
**Filozofia boľševizmu, fašizmu a hitlerizmu*. In: Štyri prednášky. Ružomberok, 1937 (Mikuláš, 1938). 
**Ragazov náboženský socializmus*. In: Vedou k viere. Mikuláš, 1948, s. 5 – 25. 
**Služba národu II*. Mikuláš, 1947.

### Historické a politologické práce
**Pád ríše Veľkomoravskej*. Myjava, 1928.
**Príručka k jubilejným oslavám 10. výročia samostatnosti*. Trnava, 1928. 
**Dejiny Brezovej* (1932, rukopis). 
**Dejiny brezovského spevokolu* (rukopis).    

### Literárno-historické práce
**Slovenské dejiny a literatúra*. Myjava, 1922 (spolu s F.RUPPELDTOM). 
**Literárna tvorba dra Jána Jamnického*. In: Sborník venovaný Dr,. Jánovi Jamnickému, Mikuláš, 1948, s. 185 – 201. 

### Editorské práce
**Slovensko a kultúra*. Myjava, 1920. 
**Národná antológia*, 1928. 
**Tranovského sborník*, 1936

## Práce o ňom
*In: *Služba*, 2, 1938, č. 5, s. 134 – 143. 
*POLAKOVIČ, Š. (rec.): *S. Š. Osuský: Prvé slovenské dejiny filozofie*. In: Filozofický sborník, 1940, č. 1, s. 48 – 56. 
*ŠTÚR, S.: *Osuského dejiny filozofia*. In: Služba IV, 1940, č. 2, s. 61 – 63. 
*PIŠÚT, M.: *Filozofické a literárne dielo Dr. Samuela Št. Osuského*. In: Služba, 12, 1948, č. 5 – 6, s. 154 – 158. 
*KOCKA, J.: *Buržoázna filozofia v rokoch 1918 – 1938*. In: Prehľad dejín slovenskej filozofie. Bratislava, 1965, s. 394 – 395. 
*KOCKA, J.: In: *Ev. posol spod Tatier*, 58, 1968, č. 12, s. 100. 
*VÁROSSOVÁ, E.: *K storočnici S. Š. Osuského*. In: Filozofia, 1988, č. 6, s. 734 – 737. 
* 
*MÜNZ, T.: *S. Š. Osuský*. In: Filozofia, 1994, č. 7, s. 468 – 472.
*GAŽÍK, P.: *Náboženské myslenie S. Š. Osuského*. Bratislava, 1995 (habilitačná práca). 
*S. Š. Osuský. In: *Dejiny filozofie na Slovensku v XX. storočí*. Bratislava, 1998, s. 105 – 108. 
*KOCKA, J.: *Odkaz Osuského „Prvých slovenských dejín filozofie“*. In: Tamže, s. 109 – 115. 
*VÁROSSOVÁ, E.: *S. Š. Osuský*. In: Slovník českých filosofů. Brno, 1998, s. 430 – 431. 
*BAKOŠ, V.: *S. Š. Osuský ako historik filozofie*. In: Filozofia, 2008, č. 10, s. 849 – 862.     
*LETZ, J.: *S. Š. Osuský*. In: Slovenská kresťanská filozofia 20. storočia a jej perspektívy, 2011, s. 248 - 253, 340 - 341.

## Referencie


## Externé odkazy
* Záznam o narodení a krste v matrike riadok 74 - evanjelická cirkev Brezová pod Bradlom

Kategória:Slovenskí evanjelickí kňazi
Kategória:Slovenskí teológovia
Kategória:Slovenskí filozofi
Kategória:Slovenskí evanjelickí biskupi
Kategória:Slovenskí autori náučnej literatúry
Kategória:Absolventi Karlovej univerzity
Kategória:Osobnosti z Brezovej pod Bradlom
Kategória:Slovenskí publicisti
Kategória:Slovenskí historici
Kategória:Slovenskí pedagógovia
Kategória:Nositelia Radu T. G. Masaryka